నందనవనం వెంకటరమణయ్య

నందనవనం వెంకటరమణయ్య, పరిచస్థులకు మాత్రం ఎన్.వి.రమణయ్య. కావలి జవహర్ భారతి కాలేజీలో రాజకీయశాస్త్ర అధ్యాపకులు, అనేక సామాజిక రంగాలలో స్వచ్ఛంచంగా సేవ చేసినవారు. 
ఈయనది ప్రకాశం జిల్లా సింగరాయకొండ సమీపంలోని సముద్ర తీరగ్రామం బింగినిపల్లి. విద్యార్థి దశలోనే  సోషలిస్టుపార్టీ అనుబంధ సంస్థ డెమోక్రటిక్ స్టూడెంట్స్ యూనియన్ లో క్రియాలశీలంగా పనిచేశారు. ఇంటర్ మీడియేట్ తర్వాత విజయనగరం మహారాజా కాలేజీలో బి.ఏ రాజకీయశాస్త్రం చదివారు. ఆక్కడ పురిపండా అప్పలస్వామి వంటి గొప్ప మేధావులయిన అధ్యాపకుల ప్రభావం ఈయనమీద గాఢంగా పడింది. బి.ఏ తరువాత, మధ్యప్రదేశ్ సాగర్ విశ్వవిద్యాలయంలో రాజనీతిశాస్త్రం ఎం.ఏ చదివి, కావలి కాలేజీలో రాజకీయశాస్త్రం అధ్యాపకులుగా చేరి,
ఆ కాలేజీ రెక్టార్ దొడ్ల రామచంద్రారెడ్డి సారధ్యంలో వృత్తిధర్మం నిర్వహిస్తూ, కళాశాలకు సంబంధించిన అనేక కార్యక్రమాలు బాధ్యతగా నిర్వహించారు. 1978వ సంవత్సరం  నెల్లూరు జిల్లాను ఆతలాకుతలం చేసిన పెనుతుపాను బాధితులకు ఆవిశ్రాంతంగా సేవచేశారు. పెద్ద పెద్ద సోషలిస్ట్ నాయకులతో ఆత్మీయ సంబంధాలు కొనగించారు. 
వెంకటరమణయ్య ఉన్నవ లక్ష్మీనారాయణ శతజయంతిని కావలి కళాశాలలో ఘనంగా నిర్వహించారు, ఆ సందర్భంలో ఏ.ఆర్.కృష్ణ సహకారంతో  మాలపల్లి దృశ్యరూపకాన్ని కళాశాల ప్రిన్సిపల్ డాక్టర్ వకుళాభరణం రామకృష్ణతో కలిసి ఏర్పాటుచేశారు। 
వెంకటరమణయ్య దృష్టి పుస్తక ప్రచురణ మీద మళ్ళింది. సొసైటి ఫర్ సోషల్ చేంజ్ పేర కావలిలో ఒక సంస్థ నెలకొల్పి దాని తరఫున ఉన్నవ లక్ష్మీనారాయణ రచనలలో ఎంపికచేసిన రచనలను "ఉన్నవ రచనలు కొన్ని" పేరుతో పుస్తకంగా అచ్చువేశారు. కావలి జవహర్ భారతి కాలేజీ రెక్టార్ దొడ్ల రామచంద్రారెడ్డి సామాజిక సేవలకు గుర్తుగా "అక్షర" పేరుతో  సాహిత్య, సామాజిక విషయాలమీద రెండు వందల వ్యాసాలతో 1500 పుటల ప్రత్యేక సంచికను వెలువరించారు. 
పద్మభూషణ్ పి.ఆర్.రావు "Years of vision(Fest Brits}"సంచికను 299 వ్యాసాలతో తెచ్చారు. కర్ణాటక సంగీత గాయకులు పద్మభూషణ్ బాలమురళీకృష్ణ
మీద 61 వ్యాసాలతో మధుమురళి షెనాలియర్ బాలమురళి అభినందన సంచిక పేరుతో సావనీర్ ను వెలువరించారు. నెల్లూరు జిల్లా కలెక్టరుగా జిల్లాకు గొప్ప సేవలు అందించిన ఎస్.ఆర్.శంకరన్ మీద 2012 లో ప్రత్యేక సంచికను, 2014 లో సామల సదాశివ స్మృత్యంకంగా సదాశివ స్మృతిసంచిక వెలువరించారు. 
జవహర్ భారతిలో పదవీవిరమణ తర్వాత కళాశాల మేనేజ్ మెంట్ కు అండగా వుండి చాలాకాలం కాలేజీ బాధ్యతలు వహించారు. 
వెంకటరమణయ్య ఇతరుల మీద ఇన్ని రచనలు తెచ్చినా, తన సమాజ సేవ,  తనగురించి ఏమీ చెప్పుకోలేదు. 
పదవీ విరమణ తరువాత హయిదరాబాదులో మిత్రులతో కలిసి రియల్ ఎస్టేట్ వ్యాపారం చేసి ఆర్థికంగా నష్టపోయారు. ఆయన వృుద్ధాప్యం ఆగ్జాతంగా గడిచిపోయింది. 2018 జనవరిలో ఆయన హయదరాబాదులో కాలంచేశారు.  

మూలాలు: కావలి జవహర్ భారతి కాలేజీ విశ్రాంత ప్రిన్సిపల్ డాక్టర్ వకుళాభరణం రామకృష్ణ "సాక్షి దినపత్రిక" 17th JANUARY, 2018 NANADANAVANAM RAMANAIAH మీద వ్యాసం "నాకు తెలిసిన నందనవనం" ఆధారంగా